บาทเปิดตลาด 30.69 บาทต่อดอลลาร์ แข็งค่า
เงินบาทเปิดตลาด 30.69 บาทต่อดอลลาร์ แข็งค่า หลังดอลล์อ่อนจากตัวเลขเงินเฟ้อสหรัฐต่ำกว่าคาด
11 มี.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 30.69 บาท/ดอลลาร์ ปรับตัวแข็งค่าจากปิดตลาดเย็นวานนี้ที่ระดับ 30.72 บาท/ดอลลาร์ เนื่องจากดอลลาร์อ่อนค่าเมื่อเทียบกับทุกสกุลเงิน หลังตัวเลขเงินเฟ้อของสหรัฐออกมาต่ำกว่าที่ตลาดคาดการณ์ไว้
"บาทแข็งค่าจากปิดตลาดเย็นวานนี้ตามทิศทางตลาดโลก หลังดอลลาร์อ่อนค่าจากปัจจัยเรื่องเงินเฟ้อและดอกเบี้ยพันธบัตร"นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 30.60-30.80 บาท/ดอลลาร์